निर्मल सिंह ग्रेवाल के मामले में नवंबर के महीने में वकीलों ने काफी हंगामा किया था। वकीलों के प्रदर्शन के कारण कचहरी में कई दिनाें तक सारा कामकाज ठप रहा था। मंगलवार को ग्रेवाल पर गैंगस्टर की कार्रवाई के बाद निवर्तमान बार अध्यक्ष राधाकमल सारस्वत ने कहा कि ग्रेवाल वरिष्ठ अधिवक्ता हैं और उन पर की जा रही कार्रवाई गलत है। इस मामले में क्या करना है, यह फैसला बार एसोसिएशन की नई टीम करेगी। नवनिर्वाचित बार अध्यक्ष अनिल द्विवेदी ने कहा कि वरिष्ठ अधिवक्ता के साथ किया जा रहा सलूक सरासर गलत है। उनके साथ अपराधी जैसी कार्रवाई नहीं होना चाहिए।